
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE
Privind aprobarea organizării unui concurs public de proiecte şcolare, intitulat „Mie-mi pasă! Las curat ȋn urma mea”, pentru implicarea activă a cetăţenilor în menţinerea curăţeniei Municipiului Focşani
          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul de specialitate comun al Biroului presă, relaţii externe şi al Direcţiei Economice, înregistrat la nr. 75951 din 17.10.2017, privind aprobarea organizării unui concurs de proiecte şcolare, intitulat „Mie-mi pasă! Las curat ȋn urma mea”, pentru implicarea activă a cetăţenilor în menţinerea curăţeniei Municipiului Focşani;

-văzând avizul favorabil al comisiei pentru buget și administrație publică;

- în conformitate cu prevederile Legii nr.8 din 14 martie 1996 cu modificările și completările ulterioare, privind dreptul de autor și drepturile conexe;
- în baza art. 36 alin.(1) şi (9) şi în temeiul art. 45 alin. (2) din Legea nr. 215/2001  privind administraţia publică locală, republicată în 2007, cu modificările şi completările ulterioare;  

HOTĂRĂŞTE:

Art. 1. – Se aprobă organizarea unui concurs de proiecte şcolare, intitulat „Mie-mi pasă! Las curat ȋn urma mea”, pentru implicarea activă a cetăţenilor în menţinerea curăţeniei Municipiului Focşani.
Art. 2. – Regulamentul de desfăşurare a concursului va fi realizat şi aprobat de către primarul Municipiului Focşani, cu respectarea următoarelor condiţiile minimale:

· Proiectul câştigător va trebui să prezinte o propunere de campanie civică inovatoare, sustenabilă, care să conducă la stimularea participării voluntare a cetăţenilor la acţiunile proiectului şi să se ȋncadreze ȋn bugetul propus, de maxim 1000 de lei pentru fiecare proiect.
· Formatul de prezentare al proiectului va trebui să conţină caracteristicile de baza ale unui proiect (necesitate, scop, obiective, plan de acţiune, indicatori măsurabili, resurse, buget etc.). 

· La concurs va avea dreptul să participe orice echipă declarată, formată din 22 de elevi, de la oricare din şcolile, liceele sau colegiile din Municipiul Focşani, indiferent de vârstă.
· Perioada propusă pentru desfăşurarea concursului este 01.11.2017 – 20.12.2017.

· Punctajul lucrărilor va fi făcut, ȋn proporţie de 25%, de un juriu profesionist – desemnat de către primarul Municipiului Focşani şi, ȋn proporţie de 75% de votul publicului. Desemnarea câştigătorului se va face după finalizarea celor două etape de punctare.
· Vor fi acordate premiile I, II şi III constând ȋn sume de bani şi posibilitatea implementării efective a proiectului, pe parcursul unei zile, ȋn calitate de “primar, viceprimari şi consilieri locali pentru o zi”.
Art. 3. – Se alocă suma de 8.375,00 lei, din bugetul local al Municipiului Focşani,  de la capitolul bugetar „Cultură, recreere şi religie” (67.02), subcapitolul bugetar „Alte cheltuieli ȋn cultură, recreere şi religie” (67.02.50), articol bugetar „Alte cheltuieli cu bunuri şi servicii” (20.30.30), pentru acordarea următoarelor premii:

· Premiul I: 2.400 lei

· Premiul II: 1.775 lei

· Premiul III: 1.200 lei

Art. 4. – Fondurile necesare, ȋn valoare de maxim 3.000 lei, pentru achziţionarea materialelor şi serviciilor necesare pentru implementarea celor 3 campanii câştigătoare, vor fi cuprinse ȋn bugetul local al Municipiului Focşani pe anul 2018.
Art. 5. - Prezenta hotărâre va fi comunicată de către Serviciul administrație publică locală, agricultură, compartimentelor, birourilor, serviciilor și Primarului municipiului Focșani, care va asigura executarea acesteia prin Biroul presă, relaţii externe şi Direcţia economică.

 PREŞEDINTE DE ŞEDINŢĂ,

           Nedelcu Mihai      
                                 
    Contrasemnează,

                                                                    SECRETARUL MUNICIPIULUI 

                                                                                             FOCSANI

                                                                                   Eduard Marian Corhană 

